A4-0263/97

Απόφαση σχετικά με την κοινή θέση που καθόρισε το Συμβούλιο για την έκδοση Οδηγίας του Ευρωπαϊκού Κοινοβουλίου και του Συμβουλίου για την εφαρμογή της παροχής ανοικτού δικτύου (ONP) στη φωνητική τηλεφωνία και για την καθολική υπηρεσία για τις τηλεπικοινωνίες σε ανταγωνιστικό περιβάλλον (C4-0256/97 - 96/0226(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0256/97 - 96/0226(COD) ((ΕΕ C 234 της 1.8.1997, σελ. 87)),

- έχοντας υπόψη τη γνωμοδότησή του σε πρώτη ανάγνωση ((EE C 85 της 17.3.1997, σελ. 117)) επί της προτάσεως της Επιτροπής προς το Κοινοβούλιο και το Συμβούλιο, COM(96)0419 ((EE C 371 της 9.12.1996, σελ. 22.)),

- έχοντας υπόψη την τροποποιημένη πρόταση της Επιτροπής (COM(97)0287) ((ΕΕ C 248 της 14.8.1997, σελ. 13)),

- έχοντας υπόψη το άρθρο 189 B, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0263/97),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 B, παράγραφος 2, σημείο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 4

>Αρχικό κείμενο>

4. ότι η βασική απαίτηση καθολικής υπηρεσίας είναι η παροχή στους χρήστες, κατόπιν αιτήσεώς τους, σύνδεσης με το σταθερό τηλεφωνικό δίκτυο σε σταθερή θέση και σε προσιτή τιμή[semigr ] ότι δεν θα πρέπει να υφίστανται περιορισμοί στα τεχνικά μέσα παροχής της σύνδεσης, επιτρέποντας τόσο τις ενσύρματες όσο και τις ασύρματες τεχνολογίες[semigr ] ότι η ποιότητα της νεοεγκαθιστάμενης, μετά την 1η Ιανουαρίου 1998, υποδομής σταθερού δημόσιου τηλεφωνικού δικτύου θα πρέπει να είναι τέτοια ώστε να υποστηρίζεται, εκτός της ομιλίας, διαβίβαση δεδομένων με ταχύτητες κατάλληλες για πρόσβαση σε επιγραμμικές υπηρεσίες πληροφοριών[semigr ] ότι η οικονομική προσιτότητα είναι θέμα που θα καθοριστεί σε εθνικό επίπεδο ανάλογα με τις ειδικές εθνικές συνθήκες, συμπεριλαμβανομένων των πολεοδομικών και χωροταξικών αρχών[semigr ] ότι η οικονομική προσιτότητα της τηλεφωνικής υπηρεσίας συναρτάται με την πληροφόρηση που λαμβάνουν οι καταναλωτές σχετικά με τις δαπάνες από τη χρήση του τηλεφώνου καθώς και με το σχετικό κόστος της χρήσης του τηλεφώνου σε σύγκριση με άλλες υπηρεσίες[semigr ] ότι, σε συσχετισμό με τις διατάξεις περί οικονομικώς προσιτών υπηρεσιών για χρήστες σε αγροτικές ή υψηλού κόστους περιοχές, τα κράτη μέλη μπορούν να εξαιρούν τις εξοχικές κατοικίες,

>Κείμενο μετά την ψηφοφορία στο ΕΚ>

4. ότι η βασική απαίτηση καθολικής υπηρεσίας είναι η παροχή στους χρήστες, κατόπιν αιτήσεώς τους, σύνδεσης με το σταθερό τηλεφωνικό δίκτυο σε σταθερή θέση, προσιτή τιμή και χωρίς διακρίσεις[semigr ] ότι δεν θα πρέπει να υφίστανται περιορισμοί στα τεχνικά μέσα παροχής της σύνδεσης, επιτρέποντας τόσο τις ενσύρματες όσο και τις ασύρματες τεχνολογίες[semigr ] ότι η ποιότητα της νεοεγκαθιστάμενης, μετά την 1η Ιανουαρίου 1998, υποδομής σταθερού δημόσιου τηλεφωνικού δικτύου θα πρέπει να είναι τέτοια ώστε να υποστηρίζεται, εκτός της ομιλίας, διαβίβαση δεδομένων με ταχύτητες κατάλληλες για πρόσβαση σε επιγραμμικές υπηρεσίες πληροφοριών[semigr ] ότι η οικονομική προσιτότητα πρέπει να προσδιορίζεται επί τη βάσει κατευθυντηρίων γραμμών που χαράσσονται σε ευρωπαϊκό επίπεδο και λαμβάνουν υπόψη διάφορους όρους που μπορούν να χρησιμεύσουν ως κατευθυντήριες γραμμές για τον επακριβή καθορισμό της οικονομικής προσιτότητας σε εθνικό επίπεδο ανάλογα με τις ειδικές εθνικές συνθήκες, συμπεριλαμβανομένων των πολεοδομικών και χωροταξικών αρχών[semigr ] ότι η οικονομική προσιτότητα της τηλεφωνικής υπηρεσίας συναρτάται με την πληροφόρηση που λαμβάνουν οι καταναλωτές σχετικά με τις δαπάνες από τη χρήση του τηλεφώνου καθώς και με το σχετικό κόστος της χρήσης του τηλεφώνου σε σύγκριση με άλλες υπηρεσίες[semigr ] ότι, σε συσχετισμό με τις διατάξεις περί οικονομικώς προσιτών υπηρεσιών για χρήστες σε αγροτικές ή υψηλού κόστους περιοχές, τα κράτη μέλη μπορούν να εξαιρούν τις εξοχικές κατοικίες,

(Τροπολογία 2)

Αιτιολογική σκέψη 6

>Αρχικό κείμενο>

6. ότι η σημασία του σταθερού δημόσιου τηλεφωνικού δικτύου και των αντίστοιχων υπηρεσιών είναι τοιαύτη ώστε θα πρέπει να διατίθενται σε οποιονδήποτε το ζητεί ευλόγως[semigr ] ότι, σύμφωνα με την αρχή της επικουρικότητας, εναπόκειται στα κράτη μέλη να αποφασίσουν ποιοι οργανισμοί είναι υπεύθυνοι για την παροχή της καθολικής υπηρεσίας τηλεπικοινωνιών όπως ορίζεται στην παρούσα οδηγία, λαμβανομένης υπόψη της ικανότητας των οργανισμών να την παράσχουν[semigr ] ότι αντίστοιχες υποχρεώσεις θα μπορούσαν να περιληφθούν ως όροι για εγκρίσεις παροχής διαθέσιμων στο κοινό τηλεφωνικών υπηρεσιών[semigr ] ότι, σύμφωνα με το άρθρο 5 παράγραφος 1 της οδηγίας 97/.../ΕΟΚ του Ευρωπαϊκού Κοινοβουλίου και του Συμβουλίου για τη διασύνδεση στο χώρο των τηλεπικοινωνιών, προκειμένου να διασφαλισθεί καθολική υπηρεσία και διαλειτουργικότητα με εφαρμογή των αρχών παροχής ανοικτού δικτύου (ΟΝΡ), τα κράτη μέλη δύναναται να θεσπίζουν μηχανισμούς για τον επιμερισμό του καθαρού κόστους των υποχρεώσεων παροχής καθολικής υπηρεσίας με άλλους οργανισμούς οι οποίοι εκμεταλλεύονται δημόσια τηλεπικοινωνιακά δίκτυα και/ή διαθέσιμες στο κοινό υπηρεσίες φωνητικής τηλεφωνίας[semigr ] ότι τα δημόσια τηλεπικοινωνιακά δίκτυα περιλαμβάνουν δημόσια σταθερά και κινητά δίκτυα[semigr ] ότι οι εθνικές κανονιστικές αρχές θα πρέπει να βεβαιώνονται ότι οι οργανισμοί που λαμβάνουν χρηματοδότηση για παροχή καθολικής υπηρεσίας αιτιολογούν τη σχετική τους αίτηση παρέχοντας επαρκείς πληροφορίες σχετικά με τα συγκεκριμένα στοιχεία για τα οποία ζητούν τη χρηματοδότηση αυτή[semigr ] ότι η Επιτροπή έχει θεσπίσει κατευθυντήριες γραμμές για την κοστολόγηση και τη χρηματοδότηση της καθολικής υπηρεσίας, στις οποίες αναφέρεται το επίπεδο πληροφοριών που πρέπει να παρέχουν οι φορείς εκμετάλλευσης στις δηλώσεις αυτές,

>Κείμενο μετά την ψηφοφορία στο ΕΚ>

6. ότι η σημασία του σταθερού δημόσιου τηλεφωνικού δικτύου και των αντίστοιχων υπηρεσιών είναι τοιαύτη ώστε θα πρέπει να διατίθενται σε οποιονδήποτε το ζητεί ευλόγως[semigr ] ότι, σύμφωνα με την αρχή της επικουρικότητας, εναπόκειται στα κράτη μέλη να αποφασίσουν, επί τη βάσει αντικειμενικών κριτηρίων που δεν εισάγουν διακρίσεις, ποιοι οργανισμοί είναι υπεύθυνοι για την παροχή της καθολικής υπηρεσίας τηλεπικοινωνιών όπως ορίζεται στην παρούσα οδηγία, λαμβανομένης υπόψη της ικανότητας όλων των φορέων εκμετάλλευσης που επιθυμούν να παράσχουν το σύνολο ή τμήμα των στοιχείων της[semigr ] ότι αντίστοιχες υποχρεώσεις θα μπορούσαν να περιληφθούν ως όροι για εγκρίσεις παροχής διαθέσιμων στο κοινό τηλεφωνικών υπηρεσιών[semigr ] ότι, σύμφωνα με το τηλεπικοινωνιών, προκειμένου να διασφαλισθεί καθολική υπηρεσία και διαλειτουργικότητα με εφαρμογή των αρχών παροχής ανοικτού δικτύου (ΟΝΡ), τα κράτη μέλη δύναναται να θεσπίζουν μηχανισμούς για τον επιμερισμό του καθαρού κόστους των υποχρεώσεων παροχής καθολικής υπηρεσίας με άλλους οργανισμούς οι οποίοι εκμεταλλεύονται δημόσια τηλεπικοινωνιακά δίκτυα και/ή διαθέσιμες στο κοινό υπηρεσίες φωνητικής τηλεφωνίας[semigr ] ότι τα δημόσια τηλεπικοινωνιακά δίκτυα περιλαμβάνουν δημόσια σταθερά και κινητά δίκτυα[semigr ] ότι οι εθνικές κανονιστικές αρχές θα πρέπει να βεβαιώνονται ότι οι οργανισμοί που λαμβάνουν χρηματοδότηση για παροχή καθολικής υπηρεσίας αιτιολογούν τη σχετική τους αίτηση παρέχοντας επαρκείς πληροφορίες σχετικά με τα συγκεκριμένα στοιχεία για τα οποία ζητούν τη χρηματοδότηση αυτή[semigr ] ότι οι λογιστικές μέθοδοι και η στάθμη των λεπτομερειών των πληροφοριών που πρέπει να δοθούν για να καθοριστεί το κόστος και η χρηματοδότηση της καθολικής υπηρεσίας ελέγχονται από την Επιτροπή σύμφωνα με την ισχύουσα νομοθεσία στον τομέα του ανταγωνισμού καθώς και στις κατά τομείς οδηγίες,

(Τροπολογία 3)

Αιτιολογική σκέψη 8

>Αρχικό κείμενο>

8. ότι τα κράτη μέλη λαμβάνουν κατάλληλα μέτρα, ανάλογα με την περίπτωση, προκειμένου να εξασφαλίσουν την πρόσβαση και την οικονομική προσιτότητα των σταθερών δημόσιων τηλεφωνικών υπηρεσιών, για χρήστες με ειδικές ανάγκες και χρήστες με ειδικές κοινωνικές ανάγκες[semigr ] ότι τούτο μπορεί να περιλαμβάνει, ανάλογα με την περίπτωση, ειδικά μέτρα για τυφλούς ή άτομα με προβλήματα οράσεως, ή κωφούς ή άτομα με προβλήματα ακοής,

>Κείμενο μετά την ψηφοφορία στο ΕΚ>

8. ότι τα κράτη μέλη λαμβάνουν κατάλληλα μέτρα, ανάλογα με την περίπτωση, προκειμένου να εξασφαλίσουν την πρόσβαση και την οικονομική προσιτότητα των σταθερών δημόσιων τηλεφωνικών υπηρεσιών, για χρήστες με ειδικές ανάγκες και χρήστες με ειδικές κοινωνικές ανάγκες[semigr ] ότι τούτο περιλαμβάνει, εφ' όσον κρίνεται σκόπιμο, ειδικά μέτρα για τυφλούς ή άτομα με προβλήματα οράσεως, ή κωφούς ή άτομα με προβλήματα ακοής[semigr ] ότι η δωρεάν πρόσβαση σε υπηρεσίες πληροφοριών καταλόγου προσφερόμενες σε άτομα με ειδικές ανάγκες - ιδίως τυφλούς, άτομα με προβλήματα οράσεως ή άτομα με σοβαρά προβλήματα ακοής και άρθρωσης, είναι ουσιαστική για να εξασφαλίζεται η επί ίσοις όροις πρόσβαση στην πληροφόρηση που διατίθεται στο κοινό[semigr ]

(Τροπολογία 5)

Αιτιολογική σκέψη 14

>Αρχικό κείμενο>

14. ότι η διαφάνεια τιμών θα πρέπει να εξασφαλίζει ότι οι οικιστικοί συνδρομητές δεν επιδοτούν εκπτώσεις για τους βιομηχανικούς καταναλωτές[semigr ] ότι ορισμένες υποχρεώσεις αναφορικά με τιμολόγια και λογιστικά συστήματα θα καταστούν περιττές μετά την εισαγωγή του ανταγωνισμού, και ότι άλλες μπορούν να καταστούν ηπιότερες από την αρμόδια εθνική κανονιστική αρχή μόλις ο ανταγωνισμός επιτύχει τους επιθυμητούς στόχους[semigr ] ότι οι απαιτήσεις περί αμεροληψίας των περί ανταγωνισμού κανόνων του κοινοτικού δικαίου ισχύουν σε κάθε περίπτωση[semigr ] ότι οι απαιτήσεις χωριστής χρέωσης των διαφόρων υπηρεσιών δεν εμποδίζουν την παροχή ορισμένων διευκολύνσεων ως τιμολογιακής δέσμης,

>Κείμενο μετά την ψηφοφορία στο ΕΚ>

14. ότι η διαφάνεια τιμών θα πρέπει να εξασφαλίζει ότι οι οικιστικοί συνδρομητές δεν επιδοτούν εκπτώσεις για τους βιομηχανικούς καταναλωτές[semigr ] ότι ορισμένες υποχρεώσεις αναφορικά με τιμολόγια και λογιστικά συστήματα θα καταστούν περιττές μετά την εισαγωγή του ανταγωνισμού, και ότι άλλες μπορούν να καταστούν ηπιότερες από την αρμόδια εθνική κανονιστική αρχή μόλις ο ανταγωνισμός επιτύχει τους επιθυμητούς στόχους[semigr ] ότι οι απαιτήσεις περί αμεροληψίας των περί ανταγωνισμού κανόνων του κοινοτικού δικαίου ισχύουν σε κάθε περίπτωση[semigr ] ότι οι απαιτήσεις χωριστής χρέωσης των διαφόρων υπηρεσιών δεν εμποδίζουν την παροχή ορισμένων διευκολύνσεων ως τιμολογιακής δέσμης, με την προϋπόθεση ότι η πρακτική αυτή δεν θα χρησιμοποιείται για να περιορίζεται αδικαιολογήτως η ελευθερία του χρήστη ως προς την επιλογή των προμηθευτών του για τις διάφορες υπηρεσίες που επιθυμεί να χρησιμοποιήσει[semigr ]

(Τροπολογία 6)

Άρθρο 1, παράγραφος 1, δεύτερο εδάφιο

>Αρχικό κείμενο>

Σκοποί της παρούσας οδηγίας είναι η εξασφάλισητης διαθεσιμότητας, σε κοινοτική κλίμακα, σταθερών δημόσιων τηλεφωνικών υπηρεσιών καλής ποιότητας και ο καθορισμός του συνόλου υπηρεσιών στις οποίες θα πρέπει να έχουν πρόσβαση όλοι οι χρήστες, συμπεριλαμβανομένων των καταναλωτών, στα πλαίσια της καθολικής υπηρεσίας, ανάλογα με τις ιδιαίτερες εθνικές συνθήκες, σε προσιτή τιμή.

>Κείμενο μετά την ψηφοφορία στο ΕΚ>

Σκοποί της παρούσας οδηγίας είναι η εξασφάλισητης διαθεσιμότητας, σε κοινοτική κλίμακα, σταθερών δημόσιων τηλεφωνικών υπηρεσιών καλής ποιότητας και ο καθορισμός του συνόλου υπηρεσιών στις οποίες θα πρέπει να έχουν πρόσβαση όλοι οι χρήστες, συμπεριλαμβανομένων των καταναλωτών, στα πλαίσια της καθολικής υπηρεσίας.

(Τροπολογία 7)

Άρθρο 2, παράγραφος 2, σημείο δ)

>Αρχικό κείμενο>

δ) «κοινόχρηστο τηλέφωνο»: τηλέφωνο διαθέσιμο στο κοινό, για τη χρήση του οποίου τα μέσα πληρωμής είναι κέρματα και/ή πιστωτικές/χρεωστικές κάρτες και/ή προπληρωμένες κάρτες,

>Κείμενο μετά την ψηφοφορία στο ΕΚ>

δ) «κοινόχρηστο τηλέφωνο»: τηλέφωνο, ή τηλεκειμενογράφος όπου απαιτείται για να εξασφαλισθεί η πρόσβαση στην υπηρεσία αυτή χρηστών με ειδικές ανάγκες σύμφωνα με το άρθρο 8 της οδηγίας, διαθέσιμο στο κοινό για τη χρήση του οποίου τα μέσα πληρωμής είναι κέρματα και/ή πιστωτικές/χρεωστικές κάρτες και/ή προπληρωμένες κάρτες,

(Τροπολογία 8)

Άρθρο 2, παράγραφος 2, σημείο στ)

>Αρχικό κείμενο>

στ) «καθολική υπηρεσία»: καθορισμένο ελάχιστο σύνολο υπηρεσιών δεδομένης ποιότητας το οποίο προσφέρεται σε όλους τους χρήστες ανεξάρτητα από τη γεωγραφική τους θέση και, ανάλογα με τις ιδιαίτερες εθνικές συνθήκες, σε προσιτή τιμή,

>Κείμενο μετά την ψηφοφορία στο ΕΚ>

στ) «καθολική υπηρεσία»: καθορισμένο ελάχιστο σύνολο υπηρεσιών δεδομένης ποιότητας το οποίο προσφέρεται σε όλους τους χρήστες της Ευρωπαϊκής Ένωσης ανεξάρτητα από τη γεωγραφική τους θέση και σε προσιτή τιμή,

(Τροπολογία 9)

Άρθρο 2, παράγραφος 2, σημείο στα) (νέο)

>Κείμενο μετά την ψηφοφορία στο ΕΚ>

στα) «προσιτή τιμή»: τιμή που καθορίζουν τα κράτη μέλη βάσει των κατευθυντηρίων γραμμών που χαράχθηκαν σε επίπεδο Ευρωπαϊκής Ενώσεως, ανάλογα με τις ειδικές εθνικές συνθήκες, συμπεριλαμβανομένων των πολεοδομικών και χωροταξικών αρχών, ύστερα από τη διεξαγωγή των διαβουλεύσεων που αναφέρονται στο άρθρο 24[semigr ] η Επιτροπή εκπονεί τις απαραίτητες για τον σκοπό αυτό προτάσεις αφού προβεί σε διαβουλεύσεις με όλους τους ενδιαφερομένους[semigr ]

(Τροπολογία 10)

Άρθρο 3, παράγραφος1, πρώτο εδάφιο

>Αρχικό κείμενο>

1. Τα κράτη μέλη εξασφαλίζουν ότι οι υπηρεσίες που ορίζονται στο παρόν κεφάλαιο είναι διαθέσιμες σε όλους τους χρήστες της επικράτειάς τους, ανεξαρτήτως γεωγραφικής θέσης και, ανάλογα με τις ιδιαίτερες εθνικές συνθήκες, σε προσιτή τιμή, την οποία καθορίζουν τα ίδια.

>Κείμενο μετά την ψηφοφορία στο ΕΚ>

1. Τα κράτη μέλη εξασφαλίζουν ότι οι υπηρεσίες που ορίζονται στο παρόν κεφάλαιο είναι διαθέσιμες σε όλους τους χρήστες της επικράτειάς τους, ανεξαρτήτως γεωγραφικής θέσης και σε προσιτή τιμή.

(Τροπολογία 11)

Άρθρο 4, εδάφιο 2α (νέο)

>Κείμενο μετά την ψηφοφορία στο ΕΚ>

Τα κράτη μέλη δύνανται να υπαγάγουν την καθολική υπηρεσία σε συμπληρωματικές προϋποθέσεις. Οι προϋποθέσεις αυτές δεν μπορούν σε καμιά περίπτωση να έχουν επιπτώσεις στον υπολογισμό του κόστους της καθολικής υπηρεσίας όπως προβλέπεται στην κοινοτική νομοθεσία ούτε να χρηματοδοτούνται μέσω υποχρεωτικής εισφοράς των φορέων της αγοράς.

(Τροπολογία 15)

Άρθρο 10

>Αρχικό κείμενο>

1. Οι εθνικές κανονιστικές αρχές εξασφαλίζουν ότι οι οργανισμοί που παρέχουν πρόσβαση σε σταθερά δημόσια τηλεφωνικά δίκτυα και σε δημόσια δίκτυα κινητής τηλεφωνίας παρέχουν σύμβαση. Η σύμβαση καθορίζει την παρεχόμενη υπηρεσία ή κάνει μνεία σε διαθέσιμους στο κοινό όρους και προϋποθέσεις. Η σύμβαση ή οι διαθέσιμοι στο κοινό όροι και προϋποθέσεις πρέπει να καθορίζουν τουλάχιστον την προθεσμία παροχής της αρχικής σύνδεσης και τους τύπους των προσφερόμενων υπηρεσιών συντήρησης, τους ισχύοντες διακανονισμούς αποζημίωσης και/ή επιστροφής καταβληθέντων στους συνδρομητές σε περίπτωση μη παροχής της συμβατικής υπηρεσίας και περίληψη του τρόπου κίνησης των διαδικασιών επίλυσης διαφορών, σύμφωνα με το άρθρο 26.

>Κείμενο μετά την ψηφοφορία στο ΕΚ>

1. Οι εθνικές κανονιστικές αρχές εξασφαλίζουν ότι οι οργανισμοί που παρέχουν πρόσβαση σε σταθερά δημόσια τηλεφωνικά δίκτυα και σε δημόσια δίκτυα κινητής τηλεφωνίας παρέχουν σύμβαση. Η σύμβαση καθορίζει την παρεχόμενη υπηρεσία ή κάνει μνεία σε διαθέσιμους στο κοινό όρους και προϋποθέσεις. Η σύμβαση ή οι διαθέσιμοι στο κοινό όροι και προϋποθέσεις πρέπει να καθορίζουν τουλάχιστον την προθεσμία παροχής της αρχικής σύνδεσης, τους τύπους των προσφερόμενων υπηρεσιών συντήρησης και το ποιοτικό επίπεδο της παρεχόμενης υπηρεσίας, τους ισχύοντες διακανονισμούς αποζημίωσης και/ή επιστροφής καταβληθέντων στους συνδρομητές σε περίπτωση μη παροχής της συμβατικής υπηρεσίας και περίληψη του τρόπου κίνησης των διαδικασιών επίλυσης διαφορών, σύμφωνα με το άρθρο 26.

>Αρχικό κείμενο>

2. Οι εθνικές κανονιστικές αρχές ή άλλα αρμόδια όργανα βάσει της εθνικής νομοθεσίας μπορούν να απαιτούν την τροποποίηση των αναφερομένων στην παράγραφο 1 όρων των συμβάσεων, καθώς και των όρων οποιωνδήποτε χρησιμοποιουμένων καθεστώτων αποζημίωσης και/ή επιστροφής καταβληθέντων, εφόσον αφορούν τις διατάξεις της παρούσας οδηγίας και με σκοπό την προστασία των δικαιωμάτων των χρηστών και/ή των συνδρομητών.

>Κείμενο μετά την ψηφοφορία στο ΕΚ>

2. Οι εθνικές κανονιστικές αρχές ή άλλα αρμόδια όργανα βάσει της εθνικής νομοθεσίας μπορούν με δική τους πρωτοβουλία ή κατόπιν αιτήσεως μεμονωμένου συνδρομητή ή φορέα εκπροσώπησης των συμφερόντων χρηστών ή καταναλωτών, να απαιτούν την τροποποίηση των αναφερομένων στην παράγραφο 1 όρων των συμβάσεων, καθώς και των όρων οποιωνδήποτε χρησιμοποιουμένων καθεστώτων αποζημίωσης και/ή επιστροφής καταβληθέντων, εφόσον αφορούν τις διατάξεις της παρούσας οδηγίας και με σκοπό την προστασία των δικαιωμάτων των χρηστών και/ή των συνδρομητών.

>Κείμενο μετά την ψηφοφορία στο ΕΚ>

Τροποποιήσεις μπορούν να ζητηθούν μόνο επί τη βάσει προκαθορισμένων κριτηρίων.

>Κείμενο μετά την ψηφοφορία στο ΕΚ>

Η Επιτροπή εξασφαλίζει ότι οι ζητούμενες τροποποιήσεις δεν παρακωλύουν το καθεστώς του επί ίσοις όροις ανταγωνισμού στην αγορά.

(Τροπολογία 26)

Άρθρο 12, παράγραφος 1, πρώτο εδάφιο

>Αρχικό κείμενο>

1. Όταν το κρίνουν σκόπιμο, τα κράτη μέλη μπορούν να καθορίζουν την ποιότητα των υπηρεσιών που προσδιορίζονται στην παρούσα οδηγία για οργανισμούς που παρέχουν σταθερά δημόσια τηλεφωνικά δίκτυα και/ή σταθερές δημόσιες τηλεφωνικές υπηρεσίες.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα απαραίτητα μέτρα για να διασφαλίσουν την ποιότητα των υπηρεσιών που προσδιορίζονται στην παρούσα οδηγία για οργανισμούς που παρέχουν σταθερά δημόσια τηλεφωνικά δίκτυα και/ή σταθερές δημόσιες τηλεφωνικές υπηρεσίες.

Η Επιτροπή επισκοπεί την ποιότητα των προσφερόμενων αυτών υπηρεσιών σε όλη την Κοινότητα σε εξαμηνιαία έκθεση που υποβάλλει προς το Συμβούλιο και το Ευρωπαϊκό Κοινοβούλιο.

(Τροπολογία 17)

Άρθρο 14, παράγραφος 1, πρώτο εδάφιο

>Αρχικό κείμενο>

1. Για να εξασφαλισθεί ότι οι χρήστες έχουν πρόσβαση, το ενωρίτερο δυνατόν, μέσω των σταθερών δημόσιων τηλεφωνικών δικτύων στις εξής διευκολύνσεις:

>Κείμενο μετά την ψηφοφορία στο ΕΚ>

1. Για να εξασφαλισθεί ότι οι χρήστες έχουν πρόσβαση, το ενωρίτερο δυνατόν, μέσω των σταθερών δημόσιων τηλεφωνικών δικτύων στις εξής διευκολύνσεις:

>Αρχικό κείμενο>

- τονική επιλογή

- αναλυτική χρέωση και επιλεκτική φραγή κλήσεων, κατόπιν αιτήσεως,

>Κείμενο μετά την ψηφοφορία στο ΕΚ>

- τονική επιλογή

- αναλυτική χρέωση και επιλεκτική φραγή κλήσεων, κατόπιν αιτήσεως, παρεχόμενη επίσης και σε εναλλακτικό σχήμα για τους τυφλούς και τα άτομα με σοβαρά προβλήματα όρασης,

>Αρχικό κείμενο>

τα κράτη μέλη μπορούν να ορίζουν έναν ή περισσότερους φορείς εκμετάλλευσης για την παροχή των διευκολύνσεων αυτών στους περισσότερους χρήστες τηλεφώνου πριν από τις 31 Δεκεμβρίου 1998 καιγια να εξασφαλίζουν ότι οι διευκολύνσεις αυτές είναι γενικώς διαθέσιμες πριν από τις 31 Δεκεμβρίου 2002.

>Κείμενο μετά την ψηφοφορία στο ΕΚ>

οι εθνικές κανονιστικές αρχές μπορούν να ορίζουν έναν ή περισσότερους φορείς εκμετάλλευσης για την παροχή των διευκολύνσεων αυτών στους περισσότερους χρήστες τηλεφώνου πριν από τις 31 Δεκεμβρίου 1998 καιγια να εξασφαλίζουν ότι οι διευκολύνσεις αυτές είναι γενικώς διαθέσιμες πριν από τις 31 Δεκεμβρίου 2001.

(Τροπολογία 19)

Άρθρο 15, παράγραφος 4

>Αρχικό κείμενο>

4. Εφόσον δεν χρησιμοποιείται ακόμα η διευκόλυνση «φορητότητα αριθμού», που αναφέρεται στο άρθρο 12 παράγραφος 5 της οδηγίας 97/.../ΕΚ για τη διασύνδεση, οι εθνικές κανονιστικές αρχές εξασφαλίζουν ότι, επί μια εύλογη περίοδο μετά την αλλαγή παρόχου από το χρήστη, είτε μπορεί να αναδρομολογείται στο νέο αριθμό του χρήστη μια τηλεφωνική κλήση από τον παλαιό του αριθμό είτε να παρέχονται στους καλούντες πληροφορίες για το νέο αριθμό.

>Κείμενο μετά την ψηφοφορία στο ΕΚ>

4. Εφόσον δεν χρησιμοποιείται ακόμα η διευκόλυνση «φορητότητα αριθμού», που αναφέρεται στο άρθρο 12 παράγραφος 5 της οδηγίας 97/.../ΕΚ για τη διασύνδεση, οι εθνικές κανονιστικές αρχές εξασφαλίζουν ότι, επί μια εύλογη περίοδο μετά την αλλαγή παρόχου από το χρήστη, είτε μπορεί, έναντι ευλόγου τιμήματος, να αναδρομολογείται στο νέο αριθμό του χρήστη μια τηλεφωνική κλήση από τον παλαιό του αριθμό, είτε να παρέχονται στους καλούντες πληροφορίες για το νέο αριθμό χωρίς να επιβαρύνεται ο χρήστης ή οι καλούντες για την εν λόγω παρεχόμενη υπηρεσία,.

>Αρχικό κείμενο>

Οι εθνικές κανονιστικές αρχές εξασφαλίζουν ότι τα τυχόν τέλη για τις προαναφερόμενες διευκολύνσεις είναι εύλογα.

(Τροπολογία 20)

Άρθρο 16, παράγραφος 1

>Αρχικό κείμενο>

1. Οι εθνικές κανονιστικές αρχές εξασφαλίζουν ότι οι οργανισμοί με σημαντική ισχύ στην αγορά όσον αφορά την παροχή σταθερών δημόσιων τηλεφωνικών υπηρεσιών ανταποκρίνονται σε εύλογες αιτήσεις εκ μέρους οργανισμών που παρέχουν τηλεπικοινωνιακές υπηρεσίες για πρόσβαση στο σταθερό δημόσιο τηλεφωνικό δίκτυο σε τερματικά σημεία του δικτύου που δεν είναι τα αναφερόμενα στο παράρτημα ΙΙ, μέρος 1.

>Κείμενο μετά την ψηφοφορία στο ΕΚ>

1. Οι εθνικές κανονιστικές αρχές εξασφαλίζουν ότι οι οργανισμοί με σημαντική ισχύ στην αγορά όσον αφορά την παροχή σταθερών δημόσιων τηλεφωνικών υπηρεσιών ανταποκρίνονται σε εύλογες αιτήσεις εκ μέρους οργανισμών που παρέχουν τηλεπικοινωνιακές υπηρεσίες για πρόσβαση στο σταθερό δημόσιο τηλεφωνικό δίκτυο σε τερματικά σημεία του δικτύου που δεν είναι τα αναφερόμενα στο παράρτημα ΙΙ, μέρος 1. Η υποχρέωση αυτή μπορεί να περιορίζεται εάν υπάρχουν τεχνικώς και εμπορικώς βιώσιμες εναλλακτικές λύσεις στην αιτούμενη ειδική πρόσβαση και εάν η αιτούμενη πρόσβαση δεν αντιστοιχεί στους διαθέσιμους πόρους για την ικανοποίηση του αιτήματος.

(Τροπολογία 21)

Άρθρο 28

>Αρχικό κείμενο>

Οι απαιτούμενες τροποποιήσεις για την προσαρμογή των Παραρτημάτων Ι, ΙΙ και ΙΙΙ της παρούσας οδηγίας στις τεχνολογικές εξελίξεις ή στις μεταβολές της ζήτησης στην αγορά, καθορίζονται σύμφωνα με τη διαδικασία του άρθρου 30.

>Κείμενο μετά την ψηφοφορία στο ΕΚ>

Οι απαιτούμενες τροποποιήσεις για την προσαρμογή των Παραρτημάτων Ι, ΙΙ και ΙΙΙ της παρούσας οδηγίας στις τεχνολογικές εξελίξεις ή στις μεταβολές της ζήτησης στην αγορά, καθορίζονται σύμφωνα με τη διαδικασία του άρθρου 29.

(Τροπολογία 22)

Άρθρο 30

>Αρχικό κείμενο>

Διαδικασία κανονιστικής επιτροπής

1. Παρά τις διατάξεις του άρθρου 29, εφαρμόζεται η ακόλουθη διαδικασία όσον αφορά τα θέματα που καλύπτονται από το άρθρο 28.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρέπει να ληφθούν. Η τελευταία διατυπώνει τη γνώμη της επί του σχεδίου αυτού μέσα σε προθεσμία που μπορεί να ορίζει ο Πρόεδρος ανάλογα με τον επείγοντα χαρακτήρα του θέματος. Η γνώμη διατυπώνεται με την πλειοψηφία που προβλέπει το άρθρο 148 παράγραφος 2 της συνθήκης για την έκδοση αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Αρχικό κείμενο>

3. Η Επιτροπή θεσπίζει τα σχεδιαζόμενα μέτρα όταν αυτά είναι σύμφωνα με τη γνώμη της επιτροπής.

>Αρχικό κείμενο>

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει, χωρίς καθυστέρηση, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Αρχικό κείμενο>

Αν το Συμβούλιο δεν αποφανθεί εντός τριών μηνών από την υποβολή της πρότασης σ' αυτό, η Επιτροπή θεσπίζει τα προτεινόμενα μέτρα.